અમેરિકન થિંક ટેંકનું માનવું છે કે જો આ પ્રકારની સમજૂતી નહીં થાય તો અમેરિકા માટે ભારતને આધુનિક સેન્સિંગ, કમ્પ્યૂટિંગ અને કોમ્યુનિકેશન ટેકનિક આપવી અશક્ય બની જશે કે જેની ભારતને પોતાની સંરક્ષણ તાકાત માટે સૌથી વધુ જરૂર છે. સીએસઆઈએસે પોતાના રિપોર્ટમાં ભલામણ કરી છે કે અમેરિકા અને ભારતે પારસ્પારિક સબમરીન સંરક્ષણ અને એન્ટી સબમરીન યુદ્ધના પ્રયાસો સહિત સંયુક્ત તાલીમ અને કાર્યક્ષમતાનું વિસ્તરણ કરવું જોઈએ. સંરક્ષણ ક્ષેત્રમાં ૧૦૦ ટકા એફડીઆઈને લઈને અહેવાલમાં જણાવાયું છે કે સંરક્ષણ ક્ષેત્રમાં પણ સઘન વાતચીત થવી જોઈએ.